Ironman-stjerne knivstukket på trening
Nå ligger hun ifølge den belgiske avisen Het Laatste Nieuws på intensiven på ZNA Stuivenbergsykehuset, der hun behandles for blodtap og nyreskade. Én person skal være pågrepet og siktet for drapsforsøk. Kvinnen har selv skrevet på sin Facebook-profil, fra sykehuset, at «jeg ble knivstukket av en ukjent mann, uten grunn, årsak eller motiv... knivstukket i nedre del av ryggen og mistet mye blod». Hun var på en treningstur i Park Spoor Noord da det skjedde. Før hun oppdaget hvor ille det var, begynte hun jakten på gjerningsmannen – som senere ble tatt av politiet. For en uke siden ble Goos nummer seks i Ironman Mallorca. Hun har vunnet en rekke Ironman-konkurranser rundt i verden i sin karriere og er profesjonell utøver. Hun er en del av Uplace Pro Triathlon Team, som tilhører styrelederen i fotballklubben Club Brugge, Bart Verhaeghe. – Våre tanker går til Sophie og vi ønsker henne god bedring, sier teamsjefen Bob Wolf til Het Laatste Nieuws. – Sophie er sterk, så vi har tro på at dette skal gå bra. Det er en 26-åring fra Antwerpen som er pågrepet og altså siktet for drapsforsøk. Teamet bekrefter i en pressemelding at Goos er truffet i høyre nyre og at hun er under konstant overvåkning ved sykehuset. – Det er umulig å si hvor lang tid dette vil ta, heter det videre i pressemeldingen. Nyheten er naturlig nok blitt mottatt med sjokk av triatlon-utøvere over hele verden. – Mye styrke og rask bedring til Sofie Goos etter denne forferdelige nyheten, skriver verdensmesteren i Iron for 2013, Frederik Van Lierde, på Twitter. Hør mysteriet rundt Jørn Andersens Nord-Korea-jobb, hvordan Norges EM-tropp burde sett ut og hva i all verden hockeygutta mener med «naken i slottet» og liknende i vår nye podcast under!
Den belgiske triatlon-stjernen Sofie Goos (36) ble knivstukket under en treningsrunde i en park i Antwerpen.